
DR.30.11.2015  9  

 

mencari kerja. Hari ini kita turun ke bawah. Kita turun ke kawasan-kawasan Parlimen, di 
negeri-negeri untuk kita menawarkan pekerjaan kepada pekerja-pekerja, anak-anak kita. 
Jadi kita harap anak-anak ini rebutlah peluang. 

Satu lagi Tuan Yang di-Pertua, bagi masyarakat luar bandar, ibu bapa, ubahlah 
persepsi kita.  Selama ini persepsi kita mengatakan bahawa anak-anak yang mencapai 
kecemerlangan dalam akademik itulah anak-anak yang berjaya sebenarnya dalam hidup 
mereka. Sebenarnya hari ini tidak lagi. Oleh sebab itulah ramai kejayaan yang dimiliki oleh 
anak-anak muda kita adalah dalam bidang teknikal dan vokasional. Pekerja-pekerja di 
dasar laut yang kita anggap mungkin dahulu cukup berbahaya tetapi dengan adanya 
teknologi moden ini tidak berbahaya lagi dan mereka boleh menjana pendapatan berpuluh-
puluh ribu lebih mahal daripada seorang Timbalan Menteri dan sebagainya. 

■1040 

Jadi Tuan Yang di-Pertua saya hendak sebutkan lagi satu lagi, di negara kita ini, 
kita ada 160,511 orang expatriate, maknanya pekerja-pekerja luar yang dianggap mereka 
pakar bekerja di negara kita. RM5 ribu ke atas gajinya. Kenapa hal ini harus kita biarkan 
ruang ini diisi oleh orang-orang asing? Kenapa tidak kita berikan peluang kepada anak-
anak kita? Sebab itulah saya tidak mahu penafian diberikan, diletakkan kepada anak-anak 
kita yang menyatakan bahawa mereka tidak hendak bekerja, sedangkan apakah langkah 
yang perlu kita ambil?   

 Jadi Tuan Yang di-Pertua, saya kira dengan sokongan yang diberikan oleh Ahli-
ahli Parlimen dan semua pihak, kita harap sasaran 35% pekerja mahir di negara kita tahun 
2020 dapat kita capai dan kita dapat letakkan masyarakat negara kita di tahap negara maju 
berpendapatan tinggi.  Terima kasih, Tuan Yang di-Pertua.  

 

5. Datuk Jumat bin Idris [Sepanggar] minta Menteri Kesejahteraan Bandar, 
Perumahan dan Kerajaan Tempatan menyatakan bilakah kementerian bercadang untuk 
menawarkan atau menjual rumah-rumah di bawah skim PPR kepada penyewa. 

 Datuk Halimah binti Mohd. Sadique [Timbalan Menteri Kesejahteraan Bandar, 
Perumahan dan Kerajaan Tempatan]: Terima kasih, Tuan Yang di-Pertua. Saya pakai 
kuning hanya untuk Tuan Yang di-Pertua.  

 Beberapa Ahli:  [Ketawa] 

 Timbalan Yang di-Pertua [Datuk Haji Ismail bin Haji Mohamed Said]: Ya, 
terima kasih.   

 Datuk Halimah binti Mohd. Sadique: Tuan Yang di-Pertua, saya ucapkan terima 
kasih kepada Yang Berhormat dari kawasan Sepanggar dan untuk makluman Yang 
Berhormat, kementerian telah pun mula melaksanakan pembinaan rumah kos rendah, dulu 
kita panggil rumah kos rendah Tuan Yang di-Pertua, tapi sekarang kita sudah tidak panggil 
rumah kos rendah lagi, kita panggil rumah mampu milik bagi mereka yang berpendapatan 
RM2,500 ke bawah di bawah Program Perumahan Rakyat yang telah pun kita wujudkan, 
bangunkan sejak dari tahun 1998 lagi untuk kita menyediakan kemudahan perumahan yang 
selesa dan berkualiti bagi mereka keluarga yang berpendapatan rendah dan juga 
penempatan semula setinggan di kawasan bandar.   

 Untuk makluman Tuan Yang di-Pertua dan juga untuk makluman Yang Berhormat 
dari kawasan Sepanggar, terdapat dua kategori PPR yang dilaksanakan oleh kementerian 
Yang Berhormat, iaitu yang pertama ialah PPR yang disewa, kedua ialah PPR dimiliki dan 
bagi Projek PPR Disewa Tuan Yang di-Pertua, kerajaan telah pun menetapkan kadar sewa 
berjumlah RM124 sebulan yang perlu dibayar oleh penghuni dan hasil daripada kutipan 
sewa ini akan digunakan untuk kita menyelenggarakan bangunan yang berkenaan.  
Manakala PPR Dimiliki pula dijual pada kadar harga RM35 ribu dan bagi kawasan 
Semenanjung dan bagi kawasan Sabah dan Sarawak ialah RM42 ribu.  

 Tuan Yang di-Pertua, adalah menjadi dasar kementerian untuk kita tidak menjual 
Yang Berhormat mana-mana rumah PPR di kawasan bandar dan ini adalah untuk kita 
pastikan Tuan Yang di-Pertua supaya bekalan dan juga inventori rumah PPR ataupun 
council home di kawasan bandar ini akan sentiasa ada bagi memenuhi keperluan golongan 
setinggan dan juga bagi memenuhi keperluan keluarga yang berpendapatan rendah.   



mencari kerja. Hari ini kita turun ke bawah. Kita turun ke kawasan-kawasan Parlimen, di negeri-negeri untuk kita menawarkan pekerjaan kepada pekerja-pekerja, anak-anak kita. Jadi kita harap anak-anak ini rebutlah peluang. Satu lagi Tuan Yang di-Pertua, bagi masyarakat luar bandar, ibu bapa, ubahlah persepsi kita. Selama ini persepsi kita mengatakan bahawa anak-anak yang mencapai kecemerlangan dalam akademik itulah anak-anak yang berjaya sebenarnya dalam hidup mereka. Sebenarnya hari ini tidak lagi. Oleh sebab itulah ramai kejayaan yang dimiliki oleh anak-anak muda kita adalah dalam bidang teknikal dan vokasional. Pekerja-pekerja di dasar laut yang kita anggap mungkin dahulu cukup berbahaya tetapi dengan adanya teknologi moden ini tidak berbahaya lagi dan mereka boleh menjana pendapatan berpuluh- puluh ribu lebih mahal daripada seorang Timbalan Menteri dan sebagainya. #1040 Jadi Tuan Yang di-Pertua saya hendak sebutkan lagi satu lagi, di negara kita ini, kita ada 160,511 orang expatriate, maknanya pekerja-pekerja luar yang dianggap mereka pakar bekerja di negara kita. RM5 ribu ke atas gajinya. Kenapa hal ini harus kita biarkan ruang ini diisi oleh orang-orang asing? Kenapa tidak kita berikan peluang kepada anak- anak kita? Sebab itulah saya tidak mahu penafian diberikan, diletakkan kepada anak-anak kita yang menyatakan bahawa mereka tidak hendak bekerja, sedangkan apakah langkah yang perlu kita ambil? Jadi Tuan Yang di-Pertua, saya kira dengan sokongan yang diberikan oleh Ahli- ahli Parlimen dan semua pihak, kita harap sasaran 35% pekerja mahir di negara kita tahun 2020 dapat kita capai dan kita dapat letakkan masyarakat negara kita di tahap negara maju berpendapatan tinggi. Terima kasih, Tuan Yang di-Pertua. 5. Datuk Jumat bin Idris [Sepanggar] minta Menteri Kesejahteraan Bandar, Perumahan dan Kerajaan Tempatan menyatakan bilakah kementerian bercadang untuk menawarkan atau menjual rumah-rumah di bawah skim PPR kepada penyewa. Datuk Halimah binti Mohd. Sadique [Timbalan Menteri Kesejahteraan Bandar, Perumahan dan Kerajaan Tempatan]: Terima kasih, Tuan Yang di-Pertua. Saya pakai kuning hanya untuk Tuan Yang di-Pertua. Beberapa Ahli: [Ketawa] Timbalan Yang di-Pertua [Datuk Haji Ismail bin Haji Mohamed Said]: Ya, terima kasih. Datuk Halimah binti Mohd. Sadique: Tuan Yang di-Pertua, saya ucapkan terima kasih kepada Yang Berhormat dari kawasan Sepanggar dan untuk makluman Yang Berhormat, kementerian telah pun mula melaksanakan pembinaan rumah kos rendah, dulu kita panggil rumah kos rendah Tuan Yang di-Pertua, tapi sekarang kita sudah tidak panggil rumah kos rendah lagi, kita panggil rumah mampu milik bagi mereka yang berpendapatan RM2,500 ke bawah di bawah Program Perumahan Rakyat yang telah pun kita wujudkan, bangunkan sejak dari tahun 1998 lagi untuk kita menyediakan kemudahan perumahan yang selesa dan berkualiti bagi mereka keluarga yang berpendapatan rendah dan juga penempatan semula setinggan di kawasan bandar. Untuk makluman Tuan Yang di-Pertua dan juga untuk makluman Yang Berhormat dari kawasan Sepanggar, terdapat dua kategori PPR yang dilaksanakan oleh kementerian Yang Berhormat, iaitu yang pertama ialah PPR yang disewa, kedua ialah PPR dimiliki dan bagi Projek PPR Disewa Tuan Yang di-Pertua, kerajaan telah pun menetapkan kadar sewa berjumlah RM124 sebulan yang perlu dibayar oleh penghuni dan hasil daripada kutipan sewa ini akan digunakan untuk kita menyelenggarakan bangunan yang berkenaan. Manakala PPR Dimiliki pula dijual pada kadar harga RM35 ribu dan bagi kawasan Semenanjung dan bagi kawasan Sabah dan Sarawak ialah RM42 ribu. Tuan Yang di-Pertua, adalah menjadi dasar kementerian untuk kita tidak menjual Yang Berhormat mana-mana rumah PPR di kawasan bandar dan ini adalah untuk kita pastikan Tuan Yang di-Pertua supaya bekalan dan juga inventori rumah PPR ataupun council home di kawasan bandar ini akan sentiasa ada bagi memenuhi keperluan golongan setinggan dan juga bagi memenuhi keperluan keluarga yang berpendapatan rendah.